ఎం.వి.సుబ్బయ్యనాయుడు

మైసూరు వెంకటప్ప సుబ్బయ్య నాయుడు (1896 – 21 జూలై 1962) ఒక భారతీయ రంగస్థల, మూకీ చిత్రాల నటుడు, దర్శకుడు. ఇతడు తొలి కన్నడ టాకీ చిత్రం సతీ సులోచన (1934), తెలుగు సినిమా భూకైలాస్ (1940), కన్నడ సినిమా భక్త ప్రహ్లాద (1958) మొదలైన వాటిలో నటించి పేరు గడించాడు. ఇతడు కన్నడ సినిమా హీరో లోకేశ్ తండ్రి.  నాటక రంగంలో ఇతని కృషికి గుర్తింపుగా 1961లో ఇతనికి కేంద్ర సంగీత నాటక అకాడమీ అవార్డు లభించింది. 

విశేషాలు
సుబ్బయ్య నాయుడు నాటకాలలో మొదట చిన్న చిన్న పాత్రలలో నటించడం ప్రారంభించి నాయక పాత్రలు ధరించడం వరకు ఎదిగాడు. ఇతడు ఆ రోజులలోనే  చెప్పుకోదగ్గ అభిమానులను సంపాదించుకున్నాడు. ఇతడు రట్టిహళ్లి నాగేంద్రరావుతో కలిసి సినిమాలలో నటించడం ఆరంభించాడు. వీరిద్దరూ కలిసి తొలినాళ్ళ కన్నడ సినిమాలు   వసంతసేన (1941), సత్య హరిశ్చంద్ర (1943), మహాత్మా కబీర్ (1947) వంటివి తీశారు. భక్త ప్రహ్లాద సినిమా తర్వాత ఇతడు మళ్ళీ నాటకరంగానికే పరిమితమయ్యాడు.

మరణం
ఇతడు 1962, జూలై 21న మాండ్యలో గుండెపోటుతో మరణించాడు. ఇతని చివరి రోజులలో కూడా ఇతడు తన నాటక సమాజం సాహిత్య సామ్రాజ్య నాటక మండలితో కలిసి చురుకుగా నాటక ప్రదర్శనలు ఇచ్చాడు. ఇతడు మరణించే రోజు మండ్యలో ఓ నాటకంలో అంబరీషుని వేషం వేశాడు.

పాక్షిక ఫిల్మోగ్రఫీ
 సంవత్సరం  సినిమా  పాత్ర 1934 సతీ సులోచన ఇంద్రజిత్తు 1940 భూకైలాస్  రావణుడు 1941 వసంతసేన   1943 సత్య హరిశ్చంద్ర  హరిశ్చంద్రుడు 1947 మహాత్మా కబీర్   1958 భక్త ప్రహ్లాద  

మూలాలు

Category:1896 జననాలు
Category:1962 మరణాలు
వర్గం:కన్నడ సినిమా నటులు
వర్గం:భారతీయ సినిమా నటులు
వర్గం:కన్నడ సినిమా దర్శకులు
వర్గం:సంగీత నాటక అకాడమీ అవార్డు గ్రహీతలు
వర్గం:భారతీయ రంగస్థల నటులు
వర్గం:కన్నడ ప్రజలు